ભારતના વડાપ્રધાન નરેન્દ્ર મોદી કોઈપણ જાતના સ્પષ્ટ એજન્ડા વગર અમેરિકાના રાષ્ટ્રપતિ બરાક ઓબામાને મળવા માટે અમેરિકા પહોંચી ગયા છે અને યુનાઇટેડ નેશન્સમાં તેમના આ ભાષણ પર આખી દુનિયાની નજર છે. નોંધનીય છે મોદી યુનાઇટેડ નેશન્સમાં હિન્દીમાં ભાષણ આપવાના છે. જોકે બહુ ઓછા લોકોને ખબર છે કે મોદી પહેલાં ભૂતપૂર્વ વડાપ્રધાન અટલબિહારી બાજપેયી બે વખત યુનાઇટેડ નેશન્સમાં હિન્દીમાં ભાષણ આપી ચૂક્યા છે. અટલ બિહારી બાજપેયીએ પહેલી વખત 1977માં જનતા પાર્ટીના વિદેશપ્રધાન તરીકે યુએનમાં હાજરી આપી હતી ત્યારે અને બીજી વખત તેઓ વડાપ્રધાન હતા ત્યારે હિન્દીમાં જ વકતવ્ય આપવાનું પસંદ કર્યું હતું. તેઓએ યુએનના મહાસચિવ બાન કી મુનને મળીને પોતાની આ મુલાકાતની શરૂઆત કરી હતી.